Ir-Regolament tal-Kummissjoni (KE) Nru 54/2004
tat-12 ta' Jannar 2004
li jemenda r-Regolament tal-Kunsill (KE) Nru 747/2001 dwar il-kwoti tat-tariffi tal-Komunità u l-kwantitajiet ta' referenza għal ċerti prodotti ta' l-agrikoltura li joriġinaw fl-Iżrael
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi il-Komunitajiet Ewropej,
Wara li kkunsidrat ir-Regolament tal-Kunsill (KE) Nru 747/2001 tad- 9 ta' April 2001 li jagħmel provvedimenti għall-amministrazzjoni tal-kwoti tat-tariffi tal-Komunità u kwantitajiet ta' referenza għall-prodotti eliġibbli għal preferenzi minħabba ftehim ma' ċerti pajjiżi tal-Mediterran u bis-saħħa ta' ftehim ma' ċerti pajjiżi tal-Mediterran u Regolamenti li jħassru (KE) Nru 1981/94 and (KE) Nru 934/95 [1], u partikolarment l-Artikolu 5(1)(b) tiegħu,
Billi
(1) Ftehim f'forma ta' Skambju ta' Ittri ġie konkluż fit-22 ta' Diċembru 2003 bejn il-Komunità Ewropea u l-Istat ta' l-Iżrael li jikkonċerna miżuri ta' liberalizzazzjoni reċiproċi u s-sostituzzjoni tal-Protokolli Nru 1 u 2 tal-Ftehim ta' Assoċjazzjoni KE-Iżrael. Dan il-Ftehim il-ġdid japplika mill-1 ta' Jannar 2004.
(2) Il-Protokoll Nru 1 il-ġdid li jikkonċerna l-arranġamenti applikabbli għal importazzjoni fil-Komunità ta' prodotti ta' l-agrikoltura li joriġinaw fl-Iżrael, hawnhekk iżjed 'il quddiem "Il-Protokoll Nru 1 il-ġdid", jipprovdi għall-konċessjonijiet ta' tariffi ġodda u tibdil fil-konċessjonijiet eżistenti stabbiliti f'Regolament (KE) Nru 747/2001, ftit minnhom jaqgħu taħt il-kwoti tat-tariffi u l-kwantitajiet ta' referenza tal-Komunità.
(3) Biex timplimenta il-konċessjonijiet tat-tariffi stabbiliti fil-Protokoll Nru 1 il-ġdid, huwa neċessarju li temenda ir-Regolament (KE) Nru 747/2001.
(4) Biex jiġu kkalkulat il-kwoti tat-tariffi għall-ewwel sena ta' applikazzjoni, għandu jkun hemm provvediment li fejn il-perjodu tal-kwota jibda qabel id-data fejn il-Ftehim il-ġdid jidħol fis-seħħ, il-volumi tal-kwoti tat-tariffi għandhom jiġu mnaqqsin fi proporzjon għall-parti tal-perjodu li jkun diġà għadda qabel dik id-data.
(5) Biex tiġi ffaċilitata l-amministrazzjoni ta' ċerti kwoti ta' tariffi eżistenti stabbiliti f'Regolament (KE) Nru 747/2001, il-kwantitajiet importati fil-kwadru ta' dawk il-kwoti għandhom jittieħdu in konsiderazzjoni għall-ħlasijiet fuq il-kwoti tat-tariffi miftuħin skond ir-Regolament (KE) Nru 747/2001, kif emendat b'dan ir-Regolament.
(6) Skond il-Protokoll Nru 1 il-ġdid, il-kwoti tat-tariffi u l-volumi tal-kwantitajiet ta' referenza għandhom jiġu miżjuda mill-1 ta' Jannar 2004 sa l-1 ta' Jannar 2007, fuq il-bażi ta' erba' rati ugwali, kull waħda korrispondenti għal 3 % ta' dawk il-volumi.
(7) Peress li d-dispożizzjonijiet previsti f'dan ir-Regolament għandhom japplikaw mid-data ta' applikazzjoni tal-Ftehim il-ġdid, huwa xieraq għal dan ir-Regolament li jidħol fis-seħħ malajr kemm jista' jkun.
(8) Il-miżuri previsti f'dan ir-Regolament huma skond l-opinjoni tal-Kumitat tal-Kodiċi tad-Dwana,
ADOTTAT DAN IR-REGOLAMENT:
Artikolu 1
L-Anness VII ta' Regolament (KE) Nru 747/2001 huwa sostitwit bl-anness ta' dan ir-Regolament.
Artikolu 2
Għall-perjodi tal-kwota li jkunu għadhom miftuħin fl-1 ta' Jannar 2004, il-kwantitajiet li skond ir-Regolament (KE) Nru 747/2001 tpoġġew f'ċirkolazzjoni libera fil-Komunità fil-kwoti tat-tariffi bin-numri ta' l-ordni 09.1311, 09.1313, 09.1329, 09.1339 and 09.1341, għandhom jittieħdu in konsiderazzjoni għall-ħlasijiet fuq il-kwoti tat-tariffi stabbiliti fl-Anness VII tar-Regolament (KE) Nru 747/2001, kif emendat b'dan ir-Regolament.
Artikolu 3
Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali ta' l-Unjoni Ewropea.
Huwa għandu japplika mill-1 ta' Jannar 2004.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-12 ta' Jannar 2004.